Jürgensen var sønn av Asmus Jürgens fra Flensborg og Anna Catharina Bech på Skei i Alstahaug. Han var gift med sitt søskenbarn Henriette Christiane Bech. Jürgensen var handelsmann i Mosjøen etter at han gjennom sin morsslekt arvet et gammelt handelshus der. Foruten handel drev Jürgensen blant annet med sølvgruver, sagbruk, båtbyggeri og fraktefart innenlands og utenlands. Han var eier av Sandnessjøen.